[{"text_idx": "#000000", "text": "Prosiect newydd yn galw am wirfoddolwyr"}, {"text_idx": "#000001", "text": "Mae\u2019r Antur yn dathlu ar o\u0302l derbyn cyllid gan Lywodraeth Cymru er mwyn rhedeg prosiect newydd ar gyfer hyrwyddo iechyd a llesiant a recriwtio gwirfoddolwyr."}, {"text_idx": "#000003", "text": "Mae\u2019r Antur yn gobeithio recriwtio gwirfoddolwyr i redeg sesiynau arbenigol mewn pedwar maes gwahanol; gwaith llaw a chelf a chrefft; cerdded a ffitrwydd; beicio; a thyfu llysiau a bwyta\u2019n iach."}, {"text_idx": "#000004", "text": "Mae\u2019r prosiect hefyd yn ffurfio partneriaeth rhwng Antur Waunfawr ac Age Cymru Gwynedd a Mo\u0302n, ar y cyd a\u2019u prosiect \u2018Men\u2019s Sheds \u2013 Hogia Ni\u2019, sydd yn targedu dynion dros 50 oed. Mae ymchwil yn dangos fod dynion hy\u0302n yn ganran o\u2019r boblogaeth sy\u2019n aml ddim yn cymryd rhan mewn gweithgareddau cymdeithasol, a gall hyn achosi unigrwydd a phroblemau iechyd. Wrth gynnig cyfleoedd gwirfoddoli, mae\u2019r Antur yn cynnig y cyfle i\u2019r gwirfoddolwyr basio eu sgiliau ymlaen a chael hwyl mewn amgylchedd cymdeithasol."}]